Heuningmagriet

Die heuningmagriet (Euryops virgineus) is 'n klein struik wat blom vanaf Julie tot September. Die plant is 'n digte, bosagtige struik met 'n fyn, donkergroen loof en baie klein, geel blommetjies. Dit benodig vol son en matige water en vorm 'n ronde bos van 1.5 tot 2 meter hoog.

Fotogalery

Verspreiding 
Die natuurlike habitat van hierdie struik is rivieroewers, heuwelhange en woudrande in die suide van die Wes-Kaap en Oos-Kaap.

Ekologie 
Die Heuningmargriet lok baie bye wanneer dit blom.

Tuinbou 
Hierdie vinnig-groeiende, immergroen struik vereis goedgedreineerde grond, met baie kompos en moet altyd in ‘n sonnige area geplant word. Dit is geskik vir ‘n nuwe tuin, aangesien dit so vinnig groei, maar moet elke 5 jaar vervang word. Snoei die Heuningmargriet nadat dit klaar geblom het, om te keer dat dit slordig begin lyk. Dit kan veral in die laatsomer hard gesnoei word.

Voortplanting geskied deur saad of steggies.

Bronne 

 Die Suid-Afrikaanse Gids- feite en wenke. Isabel Uys. 2009 ISBN 978-1-86919-324-9
 Die Suid-Afrikaanse watter blom is dit? Kristo Pienaar. 2000 Struik Uitgewers. ISBN 1868724425
 Skeppende tuinmaak met inheemse plante. Pitta Joffe. 2003. Briza Publikasies. ISBN 1875093362
 Begin Inheems. Anneke Kearney. 2008. Metz Press. ISBN 9781919992938
 Keith Kirsten se volledige tuingids vir Suid-Afrika. Keith Kirsten. 1992. Human & Rousseau. ISBN 0798129247

Eksterne skakels 
 Heuningmagriet op SANBI
 Euryops virgineus

Struike
Tuinplante
Euryops
Flora van Suid-Afrika
Endemiese plante van Suid-Afrika